google/wiki40b huggingface dataset:
Royal Victorian Order

Royal Victorian Order, norsk Den kongelige Victoriaordenen eller bare Victoriaordenen, er en britisk ridderorden som ble grunnlagt av dronning Victoria av Storbritannia den 21. april 1896 som en familieorden der tildeling helt og holdent beror på monarkens ønske. Ordenen belønner fortjenester av monarken. Ordensdagen er 20. juni, som var dronning Victorias tiltredelsesdag. Mottoet er Victoria, som er latin for «seier». I det britiske ordenssystemet er ordenen den nest laveste, både når man rangerer etter alder og presedens. Den står over Order of the British Empire. I det kanadiske ordenssystemet står den også nest nederst, over Order of St. John.

Insignier

Ordenstegnet for de fire øverste gradene av Victoriaordenens består av et hvitemaljert malteserkors i gull. For femte og laveste grad er korset i sølv og uten emalje. Midtmedaljongen er rød og bærer dronning Victorias monogram. Medaljongen er omgitt av en blå bord med innskriften «VICTORIA». Medaljongen er kronet. Ordensstjernen for storkorsklassen er i sølv og har åtte tagger. Den bærer ordenstegnet i midten. For kommandørgraden er ordensstjernen utformet som et malteserkors i sølv med stråler i korsvinklene. I midten finnes ordenstegnet i sølv. Ordenskjedet består av ledd med dronning Victorias portrett, roser og rektangler med ordene «Victoria – Britt. Reg. – Def. Fid.» («Victoria, Britannias dronning, troens forsvarer»). Ordensbåndet er blått med kanter i rødt, hvitt og rødt.

Tildeling

Medlemmer blir utnevnt blant personer som har utført personlig tjeneste for monarken. Det er ikke lagt begrensninger på antallet tildelinger. Fra 1936 kan ordenen også tildeles kvinner. Victoriaordenen kan også tildeles utlendinger. Disse regnes som æresmedlemmer.
Innehavere av storkors har rett til å få godkjent skjoldholdere til sine heraldiske våpenskjold.

Norske innehavere

Kong Harald V er storkors av Victoriaordenen. Det var også kong Haakon VII og kong Olav V. Finn Lied er også innehaver av Victoriaordenen. Det var også Urban Børresen.
Saucedo (Uruguay)

Transport

Ruta 3 General José Gervasio Artigas forbinder Saucedo med Salto, Paysandú og Artigas.
Gråflanket skogsnegl

Utseende

Gråflanket skogsnegl kan bli 5 cm. lang. Den er ganske lett å kjenne på to markerte svart-grå langsgående striper på hver side av kroppen. Ryggsiden er mørkegrå, med lysere sider.
Gråflanket skogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den tjenestegjør som en lunge. Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa. Den kan ligne på enkelte arter i familien kjølsnegler (Limacidae), men disse har åndehullet bak midten av kappa og en kjøl på den bakre delen av kroppen.

Levevis

Gråflanket skogsnegl lever for det meste av ulike plantedeler, som den spiser. Den har ikke tenner, men en raspetunge, som den kan raspe i seg maten med. Men den kan spise døde dyr (åtsler) eller mindre snegler som de kommer over.
Gråflanket skogsnegl finnes på fuktige steder med skygge. Den er aktive om natten når luftfuktigheten er høyere. Om dagen hviler den ofte undere steiner eller i tett vegetasjon. Om været blir for tørt og varmt, lukker den åpningen til kapphulen, mest mulig for å spare på fuktigheten.
Gråflanket skogsnegl er hermafroditt (tvekjønnet). For å kunne legge egg kreves allikevel to snegler, som under parringen, befrukter hverandre. Den legger flere hundre egg i grupper på 20-30 egg, på skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju måneder er vanlig.
Randbebyggelse

Randbebyggelse er betegnelse som brukes av geografer og veiingeniører om bebyggelse langs en vei. Det er typisk for byutviklingen på 18- og 1900-tallet at ny bebyggelse vokste fram langs byenes innfartsveier. Bebyggelsen kunne ha form som boligbebyggelse, men også næringsvirksomhet. De enkelte eiendommer har gjerne utkjøring direkte ut på veien. Deretter vokste gjerne trafikken på veien som både skulle dekke behov for lokaltrafikkens myke trafikanter til fots eller på sykkel og gjennomgangstrafikken som midt på 1900-tallet var biler. Randbebyggelsen skapte på denne måten en uheldig blanding av ulike typer trafikk. Dette førte i sin tur til mange ulykker; strekninger med randbebyggelse fikk status som ulykkesutsatte.
Tiltakene er i første rekke fartsbegrensninger for biltrafikken; sikring av myke trafikanter med med fortau, eventuelt gang og sykkelvei. Ytterligere tiltak er bygging av ny vei.
Gamle E18 i Vestfold har mange typiske eksempler på randbebyggelse, bl.a. tettstedet Verningen, og langs Raveien i Stokke.
Kappsule

Beskrivelse

Kappsulen er en stor sjøfugl. Den har hvit fjærdrakt og er svart ytterst på vingene. Hodet og nakken er gult. Den er ca 85-90 cm lang og veier rundt 2600 gram. Nebbet er blått

Utbredelse

Kappsulen forekommer i sørlige deler av Afrika. Den hekker på tre øyer i Sør-Afrika og på tre øyer i Namibia. De hekker i store kolonier på flate deler av øyene. Den største kolonien finnes på øya Malgas i Sør-Afrika, hvor det finnes omtrent 140 000 av dem.
Utenom hekkeperioden forekommer de fra Guineabukta på vestkysten av Afrika, rundt Sør-Afrika og nord til Mosambik på østkysten.

Hekking

Kappsulen starter hekkingen i august eller september. Som regel består hvert kull av ett egg. Begge foreldrene er med på å ruge ut egget, noe som tar mellom 42 og 46 dager. Når ungen klekker ut er den helt svart, mangler fjær og er blind. Den veier kun rundt 90 gram. I løpet av tre uker vokser den og blir en tredjedel så stor som en voksen kappsule.
Official New Zealand Music Chart

Official New Zealand Music Chart er New Zealands offisielle hitlister for musikksingler og album som publiseres ukentlig av Recorded Music NZ (tidligere Recording Industry Association of New Zealand). Hitlistene omfatter også topp 20-lister over singler og album av newzealandske artister, samt topp 10 samlealbum. Alle hitlistene er utarbeidet på grunnlag av strømming og fysisk og digitalt salg i New Zealand.
Gällivare kommune

Geografi

Gällivare kommune ligger 100 km nord for polarsirkelen, på samme breddegrad som de nordlige Alaska og Sibir, og Saltfjellet rett ovenfor Mo i Rana. Den vestlige delen av kommunen består av fjellområder, høyfjell i nordvest som gradvis blir lavere mot sørøst. Den sørlige delen består av store skog- og myrområder.  Luleälven er det største vassdraget i kommunen og danner sammen med innsjøene Akkajaure og Stora Lulevatten øvre delen av sørgrensen mot Jokkmokk. 
Gällivare har flere nasjonalparker og andre vernede områder, blant annet Stora Sjöfallets nasjonalpark (1909), Muddus nasjonalpark (1942) og Sjaunja naturreservat. Den søndre delen av kommunen består av store skogs- og myrområder. Kommunen har en rekke steder som er rikskjent i Sverige, som Dundret, Muddus, Kaitum, Nikkaluokta, Ritsem, og Linafallet.
E10 og E45 går gjennom kommunen og Gällivarre er knytta til det svenske jernbanenettet gjennom Malmbanan og Inlandsbanan. Gällivares flyplass har daglige flyforbindelser til Stockholm.

Språk

Samisk, meänkieli og finsk har status som offisielle minoritetsspråk i kommunen, og Gällivare er sammen med nabokommunen Kiruna de to eneste svenske kommunene med tre offisielle minoritetsspråk.

Næringer

Jordbruk og gruvedrift er tradisjonelt viktige næringer i kommunen, noe som er antydet i kommunevåpenet. Nedgangen i arbeidsplasser i disse næringene har resultert i økt fraflytting. Kommunen har betydelige vannressurser og noe turisme.

Kommunevåpenet

Blasonering: Skjoldformet, inndelt i fire deler: 1 og 4. felt er gående rein i gullfarge og blå horn, vendt mot venstre, deretter i felt 1 og 3 i gullfarget med et blått symbol for jern.
De enkelte feltene symboliserer reindrift og malmbrytning, og ble bestemt opprinnelig i 1948 for Gällivare municipalsamhälle. Etter at dette ble oppløst ble det ved kongelig bestemmelse  i 1956 for kommunen. Det ble registrert hos Patent- og registreringsverket i 1974 i henhold til de nye regler for kommunale våpen.

Genetikk

Bortimot 40 tilfeller av den sjeldne genetiske sykdommen CIPA har blitt rapportert i Gällivare. CIPA er en engelsk forkortelse for Congenital insensitivity to pain with anhidrosis, men den svenske betegnelsen er Norrbottnisk ärftlig smärtokänslighet. På norsk kan det oversettes som «Norrbottensk arvelig smerteufølsomhet». Det er en mutasjon i et gen som gjør at nervesystemet ikke utvikles som normalt. De mennesker som fødes med denne sykdommen kan ikke føle smerte. Det gjør at den syke kan skade seg selv alvorlig uten selv å kjenne det. Det kan også ofte føre til en del misdannelser og beinveksten er hemmet eller unormal.

Annet

Den svenske fastfoodkjeden Max Hamburgerrestauranger ble grunnlagt i Gällivare i 1968 av Curt Bergfors.
Forsvarets befalsskole

Beskrivelse

Befalsskole er benevnelsen på den grunnleggende lederutdanningen i det norske Forsvaret.  ​Utdanningssystemet i Forsvaret er fra og med 2018 endret. De tidligere befalsskolene er slått sammen til én felles befalsskole, og det er ikke lengre mulig å søke seg direkte til en skoleplass.
Veien til en befalsutdanning går gjennom førstegangstjenesten. Etter endt tjeneste kan du søke deg videre til en jobb som spesialist innen en rekke ulike fagområder. Som spesialist blir du en fagperson som skal utøve selve håndverket i soldatyrket innen det feltet du har spesialisert deg i.
Som spesialist vil du på sikt kunne få tilbud om å bygge på kompetansen din med en befalsutdanning. Dette vil da være en unik mulighet for spesialister som er tiltenkt lederansvar i stillingen sin. Det er ikke lengre mulig å søke seg direkte til befalsskolen, men denne mulighetene eksisterer fortsatt hvis du ønsker en karriere som spesialist i Forsvaret gjennom førstegangstjenesten.

Befalsutdanningen

Befalsutdanningen i Forsvaret varer i to år. I det første året av utdanningen er man befalsskoleelev, mens man det andre året tjenestegjør som sersjant ved en av Forsvarets avdelinger. Det første året på befalsskolen godkjennes som førstegangstjeneste for de som ikke allerede har gjennomført denne.  Elever ved befalsskolene har betegnelsen «S» som distinksjon, noe som tilsvarer korporalsgrad (i Hæren og Luftforsvaret) eller konstabel (Sjøforsvaret). Utdanningen består av både teori og praksis og fører til graden sersjant (hær og luft) eller kvartermester (sjø). Andre året av befalsutdanningen foregår ute ved en av Forsvarets avdelinger. Etter endt befalsskoleutdanning kan man få graden fenrik og kan også søke på en av Forsvarets krigsskoler.
De to største fagforeningene har elevorganisasjoner, Norges Offisersforbunds Elevorganisasjon, som hører under Norges Offisersforbund, og Befalselevenes Samarbeidsorgan, som hører under Befalets fellesorganisasjon.

Opptak

Opptaket holdes årlig i sommermånedene (også i januar for enkelte linjer) på Sessvollmoen ved Jessheim. Der alle befalskolene for hver enkelt forsvarsgren er representert. Kandidatene blir målt i forskjellige fysiske og psykiske øvelser, og får nødvendig militær opplæring til å løse saker under felt-delen av opptaket. Selve opptaket går under navnet «Forsvarets Opptak og Seleksjon» (FOS).
Norsk Forening for Fartøyvern

Norsk Forening for Fartøyvern er en interesseorganisasjon som ble stiftet i 1985. Foreningen har som formål å fremme bevaring av verneverdige fartøyer etter antikvariske prinsipper, fremme samarbeid mellom fartøyeierne og styrke de menneskelige ressurser og materielle vilkår knyttet til vernearbeidet, og ha en enhetlig opptreden overfor myndighetene.
177 fartøyer, de aller fleste vernet/fredet av Riksantikvaren, er tilsluttet organisasjonen og over 12 100 personer tilsluttet lokalt.
Foreningen mottar tilskudd fra Riksantikvaren.
Foreningen er medlem av Norges kulturvernforbund.

Nytt om fartøyvern

Norsk Forening for Fartøyvern gir ut nyhetsbrevet Nytt om fartøyvern. Dette når ut til om lag 1035 faste abonnementer.

Sekretariatet

Sekretariatet holder til i Oslo, og deler lokaler med flere av medlemsorganisasjonene i Norges kulturvernforbund i Øvre Slottsgate 2b. Hedda Lombardo har vært generalsekretær for Norsk Forening for Fartøyvern siden 2013. Rådgiver er Christian Lien Jensen, og siden 2016 har Rune Nylund Larsen vært med som prosjektleder for Nasjonal Verneplan for Fartøy.
Naoki Naruo

Karriere

Naoki Naruo startet sin profesjonelle karriere i Montedio Yamagata i 1997. Han har også spilt for Sony Sendai, Albirex Niigata, Júbilo Iwata, Sanfrecce Hiroshima og Sagan Tosu.
Colombias senat

Colombias senat (Spansk: Senado de la República de Colombia) er det øvre kammer i Colombias kongress. Colombias senat har 102 representanter.
Rapuzziana

Utseende

En middelsstor, nokså bred, mørkbrun til svart trebukk, dekkvingene med tre par gulaktige flekker. Antennene er rødlige eller svarte, tynne, omtrent to tredjedeler så lange som kroppen hos hunnen. Pronotum er mer eller mindre klokkeformet med litt utstående bakhjørner, dekkvingene nokså jevnbrede. Beina er middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Artenn er bare kjent fra Mongolia.
Voksen (Oslo)

Voksen er et prestegjeld og boligstrøk i Oslo vest, mellom Røa og Bogstad. Området hadde 12 363 innbyggere i 2006. Strøket har fått navn etter Voksen gård, og navnet kommer fra norrønt Vágsin, sammensatt av Vágr (våg) og vin (eng).
Området huser både Voksen skole og Voksen kirke.
Bermuda Stock Exchange

Bermuda Stock Exchange (BSX) er børsen på Bermuda.
Den ble opprettet i 1971. I starten var den kun for innenlandske aksjer, men ble omdefinert i 1992 til å bli en internasjonal børs, som ikke lenger var non-profit. 
BSX er en moderne, full-elektronisk børs, og er full medlem av World Federation of Exchanges.
Derek Luke

Karriere

Derek Luke begynte sin karriere i 1999, som statist i den populære komiserien Kongen av Queens i to episoder. I den aller første filmen han spilte i landet han hovedrollen – som Antwone Fisher i filmen med samme navn i 2002. I 2003 spilte han mot Katie Holmes i Pieces of April, mens han året etter spilte i den populære sportsfilmen Friday Night Lights, som senere ble til en kjent TV-serie. Han har også spilt i Lions for Lambs (2007), Definitely, Maybe (2008) og Captain America: The First Avenger (2011).
Wojciech Nowicki

Idrettskarriere

Nowicki deltok ved U23-EM i friidrett 2011 i Ostrava i Tsjekkia, der han kom på 5.-plass med et bestekast på 72,20 meter. Han kom også på 5.-plass ved Universiaden 2013, der han kastet 75,32 meter. 
På nasjonale nivå kom han på 3.-plass ved det polske mesterskapet i 2011 og 2012, og 2.-plass i 2013, 2014 og 2015. 
Han deltok ved VM i friidrett 2015 i Beijing, og kom på 3.-plass med 78,55 meter, samme lengde som Dilshod Nazarov som kom på 2.-plass fordi hans nest lengste kast var lengre. Polske Paweł Fajdek vant denne øvelsen.
Place de la Bastille

Place de la Bastille er en plass i Paris, mellom 4., 11. og 12. arrondissement. Den er anlagt der festningen Bastillen en gang lå.
Midt på plassen står Colonne du Juillet (Julisøylen), reist til minne om julirevolusjonen i 1830, da Karl X ble avsatt og erstatta med borgerkongen Ludvig Filip. Da Ludvig Filip i sin tur ble styrta i februarrevolusjonen 1848, fikk søylen en ny inskripsjon.
Til tohundreårsjubileet for den franske revolusjon i 1989 åpnet den nye Paris-operaen – Opéra Bastille – som i dag dominerer plassen.
Stormen på Bastillen er sjølve symbolet på franskmennenes frihetsbestrebelser og den franske republikk; derfor har Bastille-plassen stor symbolverdi. Fortsatt brukes plassen til store politiske markeringer, som under de store demonstrasjonene mot Le Pen i 2002.

Napoleons elefant

Napoleon hadde planlagt å reise sin triumfbue på tomten der Bastillen hadde ligget, men det østlige Paris var dengang et nedslitt arbeiderstrøk, så han fikk i stedet triumfbuen sin lenger vest i byen. Han mente likevel at en statue av en elefant ville være et passende minnesmerke på Bastille-tomten, selv om elefanter symboliserte den tapende part i de puniske kriger. Elefanten skulle støpes av bronse fra kanoner erobret i Spania. Det skulle sprute vann fra snabelen, og statuen skulle være stor nok til at publikum kunne gå opp en innvendig trapp til tårnet på ryggen dens. Imidlertid krevde våpenindustrien den bronsen som fantes, så i stedet for en bronsestatue ble en elefant av gips satt opp på plassen, stor som et hus i tre etasjer. Etter Napoleons fall planla bourbonerne å reise en elefantstatue der i marmor, men så klarte de ikke å avse mer enn åtte hundre francs årlig som lønn til en vaktmann ved navn Levassure, som bosatte seg sammen med rottene i det ene av statuens smuldrende bein.
Mellom 1814 og 1846 ruvet elefanten over Bastilleplassen, som var et hav av søle i vinterregnet og en støvmark i sommervarmen. Under julirevolusjonen i 1830 hadde statuen mistet en støttann, og var svart og grimet av sot og skitt, omgitt av løvetann og tistel. Prosjektene med å grave ut Canal d'Ourcq og jevne Bastilleplassen, fikk statuen til å sige ned i grunnen. Store hull dannet seg i gipsen og ble nattely for rotter, hjemløse katter og omstreifere. Alt fra slutten av 1820-tallet var husene rundt plassen sterkt plaget av rottegjenger som holdt til i statuen, og foretok rene raid mot bolighusene i strøket. Myndighetene vurderte å omplassere gipskjempen til Tuileriene eller Les Invalides, men den ble stående til 1846.
Guldbergs Akademiske Kor

Sangselskapets historie

Den 8. mai 1916 innkalte firkløveret Ansgar Guldberg, Sophus Brochmannm, H.P. Blix og Paul Gjesdal et tjuetotalls personlige venner til konstituerende møte for Sangselskabet Guldbergs Akademiske Kor. Mandag 9. oktober 1916 avholdtes første øvelse (arbeidende møte), og siden da har mandag vært fast dag for GAKs øvelser.
Guldberg hadde tidligere vært dirigent for DnS.
Koret holdt en rekke konserter i årene 1916 – 1920, bla. a. for regjering og Høyesterett i Gamle Festsal, vårkonserter i Universitetets Aula og Gamle Logen, samt ved Nordisk studentersangstevne i København i juli 1919.
I okkupasjonstiden gikk GAK i dvale, som det meste av Norges korsamfunn, noe som i sin tur førte til at første samling etter frigjøringen måtte innkalles via annonsering i pressen.
Rundt midten av søttitallet fikk GAK en oppgangsperiode med økende rekruttering, blant annet på grunn av innsats fra Hans M. Borchgrevink, korets ferske dirigent og primus motor vocus. Guldbergs holdt konserter bl.a. på Island.
I 1984 overtok Nils Olav Aanonsen som dirigent. Koret deltok i flere internasjonale konkurranser, men uten å oppnå priser.
Koret feirer såvel 60- 75- og 90-årsjubileer.

GAK i dag

Koret består i 2019 av ca. 55 aktive sangere, anført av dirigent Trym Ramlo Ystad.
Korets repertoar spenner fra større klassiske komposisjoner for kor via drikkeviser og andre viser til arrangementer over moderne sanger.
Dette gjenspeiles delvis i korets tre CD-plater: Norges skaal med norske drikkeviser gjennom de siste 200 år, Bellman bland bröderne med Göran Fristorp og Martin Haug som solister, og den siste innspillingen Jul med Anne-Lise Berntsen som solist.
21. motoriserte infanteribrigade

21. motoriserte infanteribrigade (russisk: 21-я отдельная гвардейская мотострелковая Омско-Новобугская Краснознамённая, ордена Богдана Хмельницкого бригада, full betegnelse «21. selvstendige Garde Omsk-Novoburgsk Røde Fane med Bogdan Khmeljnitskovo orden - motoriserte infanteribrigade») er en russisk brigade forlagt til Totskoje som  en del av 2. kombinerte armé.
Feltpostnummer FPN er 12128.
Norges ambassade i Katmandu

Norges ambassade i Katmandu er en norsk utenriksstasjon som huser den norske ambassadør til landet Nepal der Katmandu er hovedstad.  
Norge og Nepal har hatt diplomatiske forbindelser siden 1973.  Ambassaden ble åpnet i januar 2000.  En bombe som gikk av utenfor ambassaden den 16. mai 2008  og et brev settes i sammenheng med  den aktive norske støtten til fredsforhandlingene i Nepal.
Scandic Forum Hotel

Historie

Rica Hotels ASA, som hotellet het tidligere, inngikk en 10 års leieavtale med Forum Hotellbygg DA om leie av hotelleiendom på Tjensvoll i Stavanger. Hotellet åpnet i september 2001, med daværende direktør Magne Torgersen. Da hotellet åpnet var restauranten i 2. etasje med kapasitet på opptil 60 gjester, men i mai 2004 ble det bygget kjøkken i 21. etasje slik at 21. etasje nå fungerer som hotellets restaurant på kveldstid, samt frokost og lunsj.

Kurs og konferanse fasiliteter

Konferansekapasiteten er til 1700 mennesker fordelt på hotellets 4 etasje for mindre sammenkomster til konferansesenteret til Indremisjonsselskapet som ligger vegg i vegg. Rica Forum Hotel har også et tett samarbeid med konferanse senteret Stavanger Forum. Sistnevnte er arrangøren til ONS som holdes annenhvert år i Stavanger og er Norges største oljemesse. Rica Forum Hotel er nærmeste hotellet til den internasjonale oljemessen.

Miljømerking

Scandic Forum Hotel er miljøsertifisert av miljømerket Svanen. .
Classic Rock: Rock Symphonies

Classic Rock 5: Rock Symphonies er et album som ble spilt inn i desember 1982 og april 1983 av London Symphony Orchestra, under ledelse av Michael Davis, i EMI Abbey Road Studios i London. Kjente rockesanger som «The Final Countdown» og «Born in the USA» ble orkestrert. Dette var et uvanlig prosjekt i tiden, senere er det blitt vanligere med samarbeid mellom rockemiljøer og klassiske symfoniorkester.
Sverre Sætre

Karriere

Sætre var i 2007, 2009, 2011 og 2012 kokk i Sommeråpent på TV-kanalen NRK. Han har utgitt en rekke kokebøker om sjokolade og søte kaker, og vant i 2010 prisen for beste norske kokebok.
Sætre driver et konditori på Briskeby i Oslo. 
Julen 2018 tilbød den eksklusive konditori-kjeden Ladurée i Paris en egen julekolleksjon designet av Sætre. Kolleksjonen bestod av kaker med ingredienser og smaksbilder inspirert av Sætres egne minner om norsk jul, og konditorikundene kunne derfor smake kaker med hint av både geitost og riskrem med rød saus. Ladurée hadde aldri tidligere betrodd andre enn sine egne ansatte konditorer et slikt oppdrag. Mens Sætre-kolleksjonen var i salg, var utstillingsvinduene til konditoriene til Ladurée utsmykket i samsvar med Sætres kakedesign, og derfor kunne forbipasserende på Paris' hovedgate Avenue des Champs-Elysees beundre åttebladsroser og tiner, og lese ordene «God jul» på konditoriets vinduer.

Familie

Han er tvillingbror til journalisten Anbjørg Sætre Håtun (1972–2014).
Sagene skoles musikkorps

Sagene skoles musikkorps er et skolekorps tilknyttet Sagene skole i Sagene bydel i Oslo.

Historie

Korpset ble dannet i 1905 av lærer Per Kviberg. Instrumenter ble kjøpt på avbetaling eller lånt ut av "skolekorpsenes far", musikkhandler William Farre.
Aktiviteten avtok under første verdenskrig, men i 1921 så korpset igjen dagens lys, og i 1923 ble Sagene ungdomskorps dannet av tidligere skolekorpsmedlemmer.
Korpset ble drevet av skolens lærere, og dets høye beskytter var Sagene skoles rektor, Anna Sethne.
Omkring årtusenskiftet samarbeidet korpset med de to andre korpsene i bydelen, Bjølsen skoles musikkorps og Lilleborg skoles musikkorps, under navnet BjølSaLi, men startet for seg selv omkring 2006 under ledelse av dirigent Sissel Larsen. I dag teller korpset cirka 30 medlemmer.